《岁莫》
宋代·洪朋

岁云莫矣百草枯，楚天欲雪云模糊。后山入夜风转急，薄寒中人灯更孤。

寂寞三更勘文字，销沈万籁一跏趺。白发潜生忽不觉，自笑愚夫如许愚。

作者简介：宋洪州南昌人，字龟父。黄庭坚甥。两举进士不第，终身布衣。工诗，庭坚称其笔力扛鼎，与弟洪刍、洪炎、洪羽俱有才名，号四洪。年仅三十八而卒。有《洪龟父集》。